《赠黄子温别》
宋代·刘敞

双鸿俱异乡，来集清川流。鸣声偶邂逅，形影共沉浮。

一以风波去，一以罦网留。去留虽殊趣，失侣自怀愁。

五里一敛翼，十里一回头。有情同覆载，谁免顾朋俦。

南国江海阔，丰年稻梁优。力弱霜霰繁，无因携汝游。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。